SVERIGE: En person er indlagt, efter et forsamlingshus i et industriområde i Malmø mandag aften eksploderede, skriver Aftonbladet.

Politiet har natten til tirsdag endnu ingen mistænkte i sagen, og Lars Lindwall, vagthavende ved Skåne Politi, siger til avisen, at der er tekniske undersøgelser i gang.

Vidner siger til Aftonbladet, at eksplosionen blev forårsaget af en håndgranat, som blev kastet ind i lokalet.

»Det kan jeg ikke kommentere, og jeg må overlade det til den tekniske undersøgelse. Men der er nogen, som står bag, for det, der er sket, er ikke sket af sig selv,« siger Lars Lindwall til Aftonbladet.

BNB